ชาวไร่ลุ้นรัฐบาลใหม่ เลื่อนเก็บภาษีบุหรี่
ชาวไร่ยาสูบวัดใจ "ลุงตู่" เลื่อนภาษีบุหรี่ 40% ก่อนเลือกตั้งใหม่
30 ม.ค. 2562

ชาวไร่ยาสูบวัดใจ "ลุงตู่" เลื่อนภาษีบุหรี่ 40% ก่อนเลือกตั้งใหม่
นายสุธี ชวชาติ ตัวแทนภาคี เครือข่ายชาวไร่ยาสูบ เปิดเผยว่า ที่ประชุมมีมติให้ยื่นหนังสือถึงรัฐบาล พล.อ.ประยุทธ์ จันทร์โอชา นายกรัฐมนตรี ให้เลื่อนการขึ้นภาษีบุหรี่ตามมูลค่า เป็น 40% ที่จะเริ่มในวันที่ 1 ต.ค. 2562 นี้ไปก่อน ซึ่งควรดำเนินการก่อนมี การเลือกตั้งใหม่เพื่อไม่ให้ชาวไร่ได้รับผลกระทบจนประกอบอาชีพต่อไปไม่ได้
ทั้งนี้ ตัวแทนยาสูบทั่วประเทศ เห็นพ้องกันหากขึ้นภาษีบุหรี่ 40% อาจทำให้ชาวไร่ยาสูบต้องสูญสิ้นอาชีพสุจริตนี้ไป นอกจากนี้ การยาสูบแห่งประเทศไทย (ยสท.) กำไรลดลงร่วม 90% จนเกือบขาดทุน และอาจต้องงดรับซื้อใบยาไปอีก 2-5 ปี คิดเป็นความสูญเสียกว่าแสนล้าน
นายพชร อนันตศิลป์ อธิบดีกรมสรรพสามิต กล่าวว่า กรมยังยืนยันดำเนินการเก็บภาษีบุหรี่ตามกรอบเวลาที่กำหนดไว้ในกฎหมายเหมือนเดิม โดยปัจจุบันมีการเก็บภาษีบุหรี่ตามปริมาณ 1.20 บาท/มวน และตามมูลค่า 20% สำหรับบุหรี่ที่ราคาซองละไม่เกิน 60 บาท และ 40% สำหรับบุหรี่ที่ราคาเกินซองละ 60 บาท โดยวันที่ 1 ต.ค. 2562 จะเก็บภาษีตามมูลค่าเป็นอัตราเดียวกันทุกราคาที่ 40%
ภาพประกอบข่าว